Mestská   časť   Bratislava  -  Nové  Mesto
__________________________________________________

Materiál na zasadnutie
Miestneho zastupiteľstva
dňa: 17. 12. 2013

N á v r h
rozpočtu mestskej časti Bratislava - Nové Mesto
na roky 2014 - 2016
––––––––––––––––––––––––––––––––––––––––––––––––––––––––––––––––-

Predkladá :                                        				Materiál obsahuje :                                    
Ing. Ľudovít Kollárik                              				1. Návrh uznesenia                                 
prednosta MÚ                                       				2. Dôvodovú správu                                        
			     				        		3. Text materiálu
			                                 				4. Tabuľkovú časť

Spracovateľ:                                                               	            Stanovisko právnej
RNDr. Jana Ondrová				                        skupiny:
vedúca hosp. a finančného odd.		             	            - materiál nevyžaduje									              právne posúdenie

Na rokovanie prizvať :
RNDr. Ondrovú Janu

December 2013

N á v r h   u z n e s e n i a

Miestne zastupiteľstvo

A: s c h v a ľ u j e

návrh rozpočtu mestskej časti Bratislava - Nové Mesto na rok 2014 vo výške 22 387 171 €.  

a/ bez pripomienok

b/ s pripomienkami

B:  s p l n o m o c ň u j e

     starostu mestskej časti:

    vykonávať zmeny rozpočtu na rok 2014 v priebehu rozpočtového roka rozpočtovými     opatreniami, ktorými sú:
a)	presun rozpočtovaných prostriedkov v rámci schváleného rozpočtu do výšky 5 %, pričom sa nemenia celkové príjmy a celkové výdavky,
b)	povolené prekročenie výdavkov pri dosiahnutí alikvotných vyšších príjmov,
c)	viazanie rozpočtových výdavkov, ak ich krytie je ohrozené neplnením rozpočtových príjmov alebo ak sa očakáva narušenie vyrovnanosti bežného rozpočtu z iných dôvodov ako použitím rezervného fondu podľa § 10 ods. 8 zákona č. 583/2004 Z. z.

C:  berie na vedomie

      -    návrhy rozpočtov na roky 2015 a 2016

Dôvodová správa

K rokovaniu Miestneho zastupiteľstva predkladáme návrh rozpočtu mestskej časti Bratislava - Nové Mesto na roky 2014-2016. Predkladaný návrh rozpočtu vychádza z ustanovení zákona č. 523/2004 Z. z. o rozpočtových pravidlách verejnej správy v znení neskorších predpisov, zákona č. 583/2004 Z. z. o rozpočtových pravidlách územnej samosprávy, zákona č. 564/2004 Z. z. o rozpočtovom určení výnosu dane z príjmov územnej samospráve. Návrh rozpočtu je záväzným rozpočtom na príslušný rok 2014. 

Návrh rozpočtu mestskej časti na rok 2014 pokračuje v dosiahnutých výsledkoch hospodárenia v uplynulých  rokoch. Vychádza z doteraz známych skutočností a nadväzuje na predpokladané príjmy a výdavky podľa štátneho rozpočtu na rok 2013 a rozpočtu Hlavného mesta SR Bratislavy, v ktorom sa určuje objem podielu mestských častí na výnose dane z príjmov fyzických osôb a dane z nehnuteľností. 

Predkladaný návrh  rozpočtu je spracovaný v súlade s „Príručkou na zostavenie návrhu rozpočtu verejnej správy na roky 2014 a 2016“  vydanej v súlade § 14 zákona č. 523/2004 Z. z. o rozpočtových pravidlách verejnej správy v znení neskorších predpisov. Pri zostavovaní návrhu rozpočtu postupujeme v zmysle rozpočtovej klasifikácie schválenej opatrením Ministerstva financií Slovenskej republiky z 8. decembra 2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie č. MF/010175/2004-42 (Finančný spravodajca č. 14/2004) v znení neskorších predpisov. 

Predkladaný návrh rozpočtu na rok 2014 predstavuje celkové príjmy a výdavky v objeme                  22 387 171 €.  Bežný rozpočet je rozpočtovaný v objeme 14 611 561 € a kapitálový rozpočet v objeme 7 775 610 €. Návrh rozpočtu kapitálových príjmov je v objeme 4 550 958               €, z toho  vlastné zdroje predstavujú  objem 98 064 €  a  kapitálové transfery  predstavujú objem 4 452 894 €. Na pokrytie  schodku rozpočtu  kapitálových výdavkov sa navrhuje zapojiť finančné prostriedky z rezervného fondu vo výške 3 224 652 €.

V predloženom návrhu na rok 2014 sme dodržali hlavnú zásadu pri zostavovaní rozpočtu, a to zabezpečenie vyrovnaného rozpočtu. S cieľom udržať vyrovnaný bežný rozpočet sme krátili požiadavky jednotlivých správcov kapitol ako i rozpočtových organizácií. 

Súčasťou návrhu sú aj rozpočty rozpočtových organizácií a príspevkovej organizácie. 

Materiál bol prerokovaný v komisiách Miestneho zastupiteľstva a v Miestnej rade 26. 11. 2013. Miestna rada návrh rozpočtu prerokovala s pripomienkami. 

Pripomienky k návrhu rozpočtu z finančnej komisie, Miestnej rady a poslancov sú spracované  a predložené na rokovanie Miestneho zastupiteľstva.

Komentár k návrhu 
rozpočtu mestskej časti Bratislava - Nové Mesto 
na roky  2014-2016

Návrh rozpočtu na roky 2014-2016 sa predkladá podľa  § 4 zákona č.523/2004 Z. z. o rozpočtových pravidlách verejnej správy v znení neskorších predpisov a v zmysle zákona č.583/2004 Z. z. o rozpočtových pravidlách územnej samosprávy, zákona č. 564/2004 Z. z. o rozpočtovom určení výnosu dane z príjmov územnej samospráve. Rozpočet je ekonomický nástroj finančnej politiky, v ktorom sú v rámci pôsobnosti mestskej časti Bratislava - Nové Mesto vyjadrené zámery rozvoja územia a potrieb obyvateľov.
                   Rozpočet je zostavený na  obdobie 2014-2016,  kde záväzným je rozpočet na príslušný rok, teda na rok 2014. Predpokladaný návrh rozpočtu je spracovaný v súlade s "Príručkou na zostavenie návrhu rozpočtu verejnej správy na roky 2014 a 2016"  č. MF/008432/2013-411 vydanej v súlade § 14 zákona č. 523/2004 Z. z. o rozpočtových pravidlách verejnej správy v znení neskorších predpisov. Vecné vymedzenie bežných a kapitálových príjmov a výdavkov rozpočtu obce a ich jednotlivé triedenie je obsiahnuté v rozpočtovej klasifikácii, podľa ktorej sa jednotne určujú  a triedia príjmy a výdavky.
                    Pre spracovanie návrhu rozpočtu na rok 2014 rozhodujúcu úlohu vytvára východisková základňa z predchádzajúceho obdobia. Predložený návrh odráža pokračovanie v konsolidácii verejných financií a reformy rozpočtového procesu v rámci fiškálnej decentralizácie. Pri tvorbe  návrhu rozpočtu na rok 2014 je dôležité dodržanie zásady vyrovnaného bežného rozpočtu pri snahe o zabezpečenie výkonu funkcií územnej samosprávy v rámci pôsobnosti mestskej časti Bratislava - Nové Mesto ako je:

•	ochrana a vytváranie životného prostredia
•	utváranie podmienok pre vzdelávanie  a predškolskej výchovy
•	zabezpečenie kultúry a športu
•	spravovanie miestnych komunikácií III. a IV. triedy, chodníkov a parkovísk
•	zabezpečenie čistoty verejného poriadku a civilnej ochrany
•	vykonávanie sociálnej starostlivosti, najmä v oblasti poskytovania sociálnych dávok a opatrovateľskej služby
•	starostlivosť o dôchodcov v KD a pod..

Okrem týchto základných funkcií mestská časť Bratislava - Nové Mesto vykonáva aj ťažiskové úlohy preneseného výkonu štátnej správy ako je matrika, základné školstvo, územné plánovanie, vydávanie stavebných povolení a celý rad ďalších úloh, ktoré Hlavné mesto Bratislava prenieslo na mestské časti.
                   Pre zostavovanie a schvaľovanie návrhu rozpočtu roku 2014 v mestskej časti Bratislava – Nové Mesto sa stanovil harmonogram predloženia návrhov rozpočtu jednotlivými spracovateľmi zriadených organizácií a správcami kapitol. V priebehu prípravy rozpočtu mestskej časti na rok 2014 sa k zabezpečeniu plynulého spracovania materiálu  prerokovali podmienky zostavovania a postupy spracovania rozpočtu s jednotlivými správcami kapitol a so zriadenými organizáciami. 

I.    Príjmová časť

Bežné príjmy
Celkový objem bežných príjmov na rok 2014 je plánovaný vo výške 14 611 561 €. 

Dane z príjmov, ziskov a kapitálového majetku
Celkove sa aj v roku 2014 bude deliť predpokladaný výnos dane z príjmov fyzických osôb pre hl. mesto Bratislavu v pomere 68% a pre  mestské časti 32%. Hlavné mesto rozdelí príjem pre rozpočty mestských častí pomerne podľa percentuálnych podielov vypočítaných podľa čl. 91 ods.1 písm. b Štatútu hlavného mesta SR Bratislava. Pre našu mestskú časť výnos dane z príjmov fyzických osôb na rok 2014 predpokladáme v objeme  5 508 491 €.  

Daň z majetku
V roku 2014 získaná daň z nehnuteľností hlavným mestom Bratislava bude rozdelená rovnako pre hlavné mesto a mestské časti v pomere 50%. Príjem z tejto dane predpokladáme vo výške                                            2 920 270 €. 

Domáce dane na tovary a služby
Domáce dane tvoria dane za psa, dane za nevýherné hracie prístroje, dane za predajné automaty a dane za užívanie verejného priestranstva (cesty 3. a 4. triedy) a poplatok  za komunálne a stavebné odpady spolu vo výške  439 460 €. Príjmy sa rozpočtujú na základe skutočného plnenia roku 2013 a na základe reálneho stavu daňových poplatníkov. Znížená bola daň za psa, daň za predajné automaty, daň za užívanie verejného priestranstva a daň za iné tovary a služby. Zvýšená bola daň za nevýherné hracie prístroje vzhľadom na zvýšený počet prístrojov o jeden. Daň za komunálne a stavebné odpady zostala na úrovni roku 2013.

 	 	Schválený	Návrh	
P R Í J M Y	rozpočet	rozpočtu	
 	(v EUR)	2013	2014	
133	Dane za špecifické služby	506 110	439 460	
 	v tom:  za psa	47 000	44 020	
 	            za nevýherné hracie prístroje	670	1 340	
 	            za predajné automaty	8 440	8 100	
 	            za komunálne a stavebné odpady	250 000	250 000	
 	            za užívanie verej. priestranstva	200 000	135 000	
139002	Iné dane za tovary a služby	2 000	1 000	

Príjmy z podnikania a vlastníctva majetku
Príjmy z podnikania predstavuje nakladanie s majetkom, ktoré by nám malo v roku 2014 priniesť do rozpočtu sumu 884 895 €. Ide o prenájmy pozemkov, prenájmy zariadení klubov dôchodcov v súlade s platnými zásadami poskytovania priestorov klubov dôchodcov iným organizáciám, prenájmy teplotechnických zariadení, budov, bytov a nebytových priestorov: príjmy miestneho úradu sú rozpočtované vo výške 692 685 € a príjmy ZŠ s MŠ sú rozpočtované vo výške 192 210. Rozpočet príjmov z podnikania a vlastníctva majetku je oproti roku 2013 znížený vzhľadom na skutočné plnenie roku 2013 a predpokladaný nižší príjem v roku 2014. 
Administratívne a iné poplatky a platby
Administratívne poplatky sa predpokladajú vo výške 1 205 664 €. Väčšie navýšenie je v príjmoch za správne poplatky (za vydanie stavebného rozhodnutia, z matričných úkonov, za osvedčovanie, na evidencii obyvateľstva, za rybárske lístky, za výrub drevín, umiestnenie reklám a na úseku dopravy (rozkopávky, statická doprava) ) vzhľadom na novelu zákona o správnych poplatkoch (navýšenie sadzieb). Navýšené boli poplatky na položkách: za opatrovateľskú službu,  z reklamy – kultúra a správne poplatky spravované na správe úradu. Znížené boli poplatky na položkách: za ošetrovné v detských jasliach, za MŠ a ŠKD,  v Školak klube, za inzerciu HNM a za služby spravované na správe bytov. Na úrovni roku 2013 zostali poplatky za stravné od dôchodcov, poplatky Strediska kultúry a Knižnice. Výška predpokladaných príjmov za administratívne a iné poplatky je rozpočtovaná na základe reálneho plnenia roku 2013. Pokuty a penále sa nerozpočtujú.

 	 	Schválený	Návrh	
P R Í J M Y	rozpočet	rozpočtu	
 	(v EUR)	2013	2014	
220	Administratívne a iné poplatky a platby	1 189 170	1 205 664	
221	Administratívne poplatky	91 600	125 000	
222	Pokuty a penále	0	0	
223	Popl.a platby z nepriem.a náhod. predajov a služieb	1 097 570	1 080 664	
 	v tom: ošetrovné DJ	89 000	84 500	
 	          poplatky za MŠ a ŠKD	454 400	410 394	
 	          stravné od dôchodcov	120 000	120 000	
 	          opatrovateľská služba	28 000	29 000	
 	          Školak klub	4 000	3 700	
 	          reklama - Kultúra	0	20 000	
 	          noviny HNM	35 000	30 000	
 	          Stredisko kultúry	160 000	160 000	
 	          Knižnica	13 000	13 000	
 	          správa bytov a nebyt.priestorov - služby	190 044	188 720	
 	          správa úradu - poplatky za služby	4 126	21 350	

Úroky z domácich úverov, pôžičiek a vkladov
Úroky pripísané z bežných účtov mestskej časti vedených v PRIMA banke Slovensko, a.s. sa plánujú v sume 22 000 €. Rozpočet vychádza podľa platnej úrokovej sadzby. V budúcich rokoch sa neuvažuje so zvýšením celkových príjmov z úrokov. 

Iné nedaňové príjmy
Predstavujú ostatné príjmy mestskej časti vo výške 120 100 € a zahŕňajú napr. príjmy z poistného plnenia, náhrady škôd, vratky, mylné platby, príjem za výrub stromov a iné. Rozpočet príjmov je znížený oproti roku 2013 vzhľadom na skutočnosť, že príjmy od EKO – podniku VPS budú len vo výške 2 000 €, čo sú príjmy patriace miestnemu úradu (nedoplatky za uplynulé roky, pokým bol EKO – podnik VPS rozpočtovou organizáciou). Vlastné príjmy príspevková organizácia EKO – podnik VPS miestnemu úradu neodvádza.

Bežné a všeobecné granty a transfery
Na transfery sa rozpočtujú zdroje v čiastke 3 510 681 €, ktoré by mali pokrývať výdavky na prenesené kompetencie.  Pri návrhu rozpočtu  nám neboli známe východiská  transferov na prenesené kompetencie  štátnej správy  okrem školstva, preto sme príjmovú časť za jednotlivé  kapitoly ponechali na úrovni skutočnosti roku 2013.
Pri návrhu rozpočtu na prenesené kompetencie financovania základných škôl sme vychádzali z normatívov  na rok 2013/2014.    

Transfery pre rok 2014 sú navrhované nasledovne:

 	 	Schválený	Návrh	
P R Í J M Y	rozpočet	rozpočtu	
 	(v EUR)	2013	2014	
310	Bežné a všeobecné granty a transfery	3 304 576	3 510 681	
311	Granty MÚ a ZŠ s MŠ	0	0	
312	Transfery na rôznej úrovni	3 304 576	3 510 681	
 	v tom: na matričnú činnosť	95 713	97 050	
 	          na školstvo	3 077 804	3 128 455	
 	          na stavebný úrad	35 375	33 970	
 	          na nezam. a záškoláctvo z UPSVaR	800	1 500	
 	          na školský úrad	25 136	25 140	
 	          hlásenie pobytu obyvateľov	12 553	12 055	
 	          na ŽP - ochrana prírody 	3 084	2 880	
 	          na Fond rozvoja bývania	13 667	13 156	
 	          na Pozemné komunikácie	1 444	1 475	
 	          na BV - od BsK	0	0	
 	          na BV - zo ŠR 	0	0	
 	          na voľby 	39 000	195 000	

Rozpočtové  organizácie a príspevková organizácia
Návrh rozpočtu na rok 2014 odráža náročnosť úloh, ktoré organizácie zabezpečujú, v súlade s účelom na ktorý boli zriadené, pre mestskú časť Bratislava – Nové Mesto. 

- Stredisko kultúry Bratislava - Nové Mesto 
- Knižnica Bratislava - Nové Mesto
- EKO - podnik VPS 
- Základná škola s materskou školou Cádrova
- Základná škola s materskou školou Česká
- Základná škola s materskou školou Jeséniová
- Základná škola Kalinčiakova
- Základná škola s materskou školou Odborárska
- Základná škola s materskou školou Riazanská
- Základná škola s materskou školou Sibírska
- Základná škola s materskou školou za Kasárňou
Stredisko kultúry
V návrhu rozpočtu na rok 2014 Stredisko kultúry v oblasti vlastných príjmov zostáva na úrovni roku 2013 v objeme 160 000 € i napriek dopadu súčasnej hospodárskej situácie na všetky vrstvy obyvateľstva. 
Knižnica
V návrhu rozpočtu Knižnice na rok 2014 sa rozpočtujú bežné príjmy vo výške 13 000 €, čo je na úrovni roku 2013. 
EKO - podnik VPS
V návrhu rozpočtu EKO – podniku VPS na rok 2014 sa rozpočtujú celkové bežné príjmy vo výške 2 000 €.
Základné školy s materskými školami
Príjmy na rok 2014 sa rozpočtujú vo výške 3 128 455 €. Dotáciu na rok 2014 na  financovanie prevádzky a miezd  v materskej škole a školských zariadeniach  určuje Všeobecné záväzné nariadenie  mestskej časti  č. 1/2011 zo dňa 20.9.2011, uznesením č. 6/10 s účinnosťou  dňom 1.1.2012. Dotáciu na kalendárny rok 2014 určuje ročná dotácia na dieťa v materskej škole vo výške 1 300 €, v školskom klube detí 320 €  a v školskej jedálni 150 €.  

Kapitálové príjmy, kapitálové granty a transfery
Celkový objem kapitálových príjmov na rok 2014 je rozpočtovaný vo výške 4 550 958             €. Z toho  kapitálové granty  sú rozpočtované vo výške 4 452 894 € (čiastka 4 070 280 €  prestavuje finančné prostriedky, ktoré sú refundáciou výdavkov na projekty ISRMO a Nórskeho kráľovského fondu, realizované v roku 2014 (poskytnuté z cudzích zdrojov – Štátny rozpočet SR, Európska únia, Nórsky kráľovský fond). V kapitálových príjmoch v roku 2014 sú plánované aj príjmy, ktoré sú refundáciou nákladov akcií zrealizovaných v roku 2013 v rámci ISRMO, t. j. 6 984 € „PD – Rekonštrukcia Komunitného centra Ovručská“ a suma 375 630 € „Nadstavba MŠ Odborárska“.
Pozn.: Projekty ISRMO budú realizované aj v roku 2015, vrátane ukončenia všetkých projektov a refundácie finančných prostriedkov do plnej výšky schválených prostriedkov v predloženej integrovanej stratégii. Predpokladaná čiastka, ktorá by mala byť refundovaná v roku 2015 vo výške 1 247 102 € (fondy EÚ + ŠR).
 
Príjem z predaja kapitálových aktív                                                           
Príjem z predaja bytov - splátky bytov je rozpočtovaný  vo výške 4 064 €.
                                                   
Príjem z predaja pozemkov a nehmotných aktív
Rozpočet vo výške 94 000 € tvorí príjem z predaja pozemkov, ktoré sú vo vlastníctve Hlavného mesta a neboli zverené mestskej časti vo výške (10%) a príjem z predaja pozemkov Hlavného mesta, ktoré boli zverené do správy mestskej časti (60%).   

Finančné operácie
Na vyrovnanie kapitálového rozpočtu v roku 2014 sa zapájajú zdroje z rezervného fondu v celkovej výške 3 224 652 € . 

II. Výdavková  časť

Bežné výdavky
Celkový objem bežných výdavkov na rok 2014 je plánovaný vo výške 14 611 561 €. 

•	Program 1 - Všeobecné verejné služby

1 – Výdavky verejnej správy – finančné prostriedky na rok 2014 sú plánované v objeme 
2 979 082 €. Najvyššiu časť výdavkov tvoria predovšetkým mzdy a odvody do poisťovní, všeobecný materiál, všeobecné a špeciálne služby, poštové a telekomunikačné služby, energie, teplo, vodné a stočné, zrážky a poplatok za komunálny odpad, pohrebné služby, poistné, interiérové vybavenie, reklamu, propagáciu, inzerciu, nájomné, dopravné, rutinnú a štandardnú údržbu a iné. Rozpočet je vyšší vzhľadom na očakávané konanie 3 druhov volieb (voľba prezidenta, voľby do Europarlamentu, voľby do samosprávy). Významnou plánovanou  výdavkovou položkou je  zabezpečenie verejného obstarávania v čiastke 28 500 € (služby elektronickej aukcie, odmeny pre víťazov, odborné posudky, konzultačné činnosti, výroba informačných tabúľ).  Transfery všeobecnej povahy  verejnej správy predpokladáme vo výške 85 000 €. Uvedené predstavujú príspevky a dotácie MÚ B-NM jednotlivcom, občianskym združeniam a neziskovým organizáciám. V tom je zahrnutý príspevok pre rodičovské centrum Kramárik vo výške 13 600 €. Rozpočet je navýšený oproti roku 2013 vzhľadom na výšku rozpočtu na plavecké, lyžiarske a korčuliarske výcviky. Časť výdavkov v programe Matrika, Evidencia obyvateľstva, Pozemné komunikácie a Životné prostredie bude hradená z prostriedkov ŠR.

•	Program 2 – Obrana

2 – Obrana – finančné prostriedky na rok 2014 sú plánované v objeme 3 500 € a sú predovšetkým na úhradu energií, všeobecného materiálu, pracovných odevov.

•	Program 3 - Verejný poriadok a bezpečnosť

1 - Požiarna ochrana - finančné prostriedky vo výške 410 € sú rozpočtované na poštové služby, všeobecné služby, údržbu prevádzkových strojov, prístrojov, zariadení, ochranné prostriedky, všeobecný materiál. 

2- Verejný poriadok a bezpečnosť – finančné prostriedky vo výške 105 920 € sú rozpočtované na mzdy a odvody, pre pracovníkov oddelenia a na prevádzkové výdavky. 

•	Program  4 -  Ekonomická oblasť

1 - Prieskumné a projektové práce – finančné prostriedky vo výške 16 500 € sú plánované na projektové práce, ktoré nesúvisia s výstavbou. V rozpočte sú zapracované aj finančné prostriedky na participatívny rozpočet, t. j. výdavky spojené s prerokovávaním plánovaných aktivít (aj s občanmi MČ B-NM), ktoré budú zapracované do rozpočtu.

2 - Stavebný úrad - finančné prostriedky vo výške 181 600  € sú plánované na mzdy a odvody pracovníkom a ostatné náklady súvisiace s ich činnosťou. 
3 - Cestná doprava - výstavba a opravy miestnych komunikácii – rozpočet cestnej dopravy je plánovaný vo výške 411 707 €. Vyfinancované budú opravy a údržby miestnych komunikácií, ciest a chodníkov, výmena dopravných značiek, obnovovanie vodorovného dopravného značenia, odborné prehliadky mostov, lávok a oporných múrov, nájomné za prenájom mobilných toaliet na DI, prenájom pozemku Mestské lesy Bratislava. Rozpočet je navýšený o čiastku 130 000 €, čo predstavuje opravu schodísk na ul. Višňová, Bárdošová a Husova a opravy povrchov komunikácií Na Revíne, Hálkova od Pluhovej k Riazanskej a Hroznová.
V rozpočte sú zapracované aj finančné prostriedky na participatívny rozpočet, t. j. výdavky spojené s prerokovávaním plánovaných aktivít (aj s občanmi MČ B-NM), ktoré budú zapracované do rozpočtu.

•	Program 5 - Ochrana životného prostredia

5 – Ochrana životného prostredia – finančné prostriedky sú rozpočtované vo výške 137 270 € a budú použité na výdavky súvisiace s nákupom zberných nádob a zásobníkov na psie exkrementy, nákupom a osadením smetných košov, úrazové poistenie a odmeny ochrancov, pracovné pomôcky pre ochrancov, NFP /nenávratný finančný príspevok/ na kontajnerové stojiská, čistenie jazera Kuchajda, ošetrenie pagaštanov konských, nákup drevín a kríkov, deratizáciu, veterinárnu asanáciu, dezinsekciu komárov na Kuchajde a v MČ, prieskumy a odborné posudky vody a drevín, prípadne iných služieb, resp. tovarov podľa potreby.  

•	Program 6 - Bývanie a občianska vybavenosť

1- Štátny fond rozvoja bývania - finančné prostriedky sú rozpočtované vo výške 16 399 € a použité predovšetkým na mzdy a odvody, tovary  a služby pracovníka vykonávajúceho agendu ŠFRB. Časť výdavkov uvedeného programu bude hradená z prostriedkov ŠR.

2 - EKO - podnik VPS – príspevková organizácia MČ B-NM má príspevok rozpočtovaný vo výške 1 520 000 €. Finančné prostriedky budú použité na údržbu miestnych komunikácií, odvoz komunálneho odpadu, čistenie uličných vpustí, správu a údržbu detských ihrísk a pieskovísk, trhovísk, ostatných zverených obecných zariadení, areálu Kuchajda, verejnej zelene, dielne Halašova a na prevádzku Lanovej dráhy Kamzík. 

3 - Správa bytov – finančné prostriedky rozpočtované vo výške 910 761 € budú použité predovšetkým na komplexné zabezpečenie prevádzky, údržby a opravy spravovaných objektov. Oddelenie zabezpečuje správu bytov a nebytových priestorov (prevádzkové priestory, garáže,  CO kryty a budovu na Hálkovej 11, budovu na Junáckej 1), ktoré sú majetkom mestskej časti Bratislava - Nové Mesto alebo jej boli zverené do správy. Stará sa o prevádzku a údržbu zvereného majetku, uskutočňuje prenájom týchto priestorov vrátane zabezpečovania služieb spojených  s nájmom, vykonáva vyúčtovanie služieb nájomcom a sleduje včasnosť platieb vyplývajúcich z nájmu. Zabezpečuje tiež všetky práce súvisiace s prevodom bytov a nebytových priestorov v zmysle zákona č. 182/93 Z. z. a taktiež zabezpečuje dražby bytov v súlade s dražobným poriadkom mestskej časti Bratislava - Nové Mesto. Okrem toho sú tu úhrady správcovským firmám do fondu opráv, na správu za obecné byty a byty v odpredaných domoch /v priebehu roka sa zvyšujú ceny služieb a zároveň po dohode s vlastníkmi bytov a NP sa zvyšujú fondy opráv, správa a  iné poplatky/, zásahy havarijnej služby, poistenie domu, deratizáciu, revízie elektroinštalácie, plynoinštalácie, bleskozvodov, výťahov, upratovanie, prevádzkovanie čerpacích zariadení.  

•	Program 7 - Rekreácia a kultúra

1 - Telovýchova a šport – rozpočet vo výške 16 100 € sa použije  na zabezpečenie športových aktivít pre obyvateľov MČ B-NM (tlač plagátov, zdravotná služba, ceny, občerstvenie a pod.).

2 - Školak klub – rozpočtované finančné prostriedky vo výške 18 800 € budú  použité na mzdy a odvody, energie a drobný nákup na zabezpečenie prevádzky klubu a jednotlivých podujatí. 

3 - Stredisko kultúry – finančné prostriedky rozpočtovej organizácie sú rozpočtované vo výške 500 800 € a budú použité predovšetkým na prevádzkové náklady Strediska kultúry: služby, energiu, vodu, poistné, mzdy a odvody. 

4 - Knižnica – výdavky rozpočtovej organizácie Knižnica sú rozpočtované vo výške 252 049 € a budú použité predovšetkým na prevádzku knižnice - komplexné materiálno – technické zabezpečenie činnosti knižničných pracovísk.  V rozpočte sú zapracované aj finančné prostriedky na participatívny rozpočet, t. j. výdavky spojené s prerokovávaním plánovaných aktivít (aj s občanmi MČ B-NM), ktoré budú zapracované do rozpočtu.

5 - Ostatné kultúrne služby - finančné prostriedky sú rozpočtované vo výške 131 200 € a budú použité na zabezpečenie programov a podujatí pre obyvateľov MČ B-NM. Rozpočet je navýšený na položke Kultúrne akcie – Kultúrne leto. Prostriedky sa čiastočne zabezpečujú získavaním reklamy. Idú do príjmovej časti bežného rozpočtu.
 
6 - Vysielacie a vydavateľské služby - finančné prostriedky na zabezpečenie vydávania Hlasu Nového Mesta a zabezpečenie informovania verejnosti prostredníctvom TV Bratislava sú rozpočtované vo výške 188 804 €. 

Program 8 – Vzdelávanie

1 - Detské jasle - finančné prostriedky v DJ Robotnícka sú plánované vo výške 157 500 € a zahŕňajú všetky výdavky  na energie, materiál, služby, potraviny a mzdové prostriedky. 

2 - Základné školy s materskými školami – rozpočet základných škôl s materskými školami predstavuje výšku 6 146 999 €. Finančné prostriedky sa plánujú použiť na mzdy a odvody, na energie, materiál, služby, opravy a údržby, odstránenie havárií.  Uvedená čiastka sa skladá z normatívu  na základné školy vo výške 3 001 208 € zo štátneho rozpočtu, z nenormatívnych finančných prostriedkov vo výške  127 247 € a  normatívu na originálne  kompetencie materských škôl, a školských zariadení vo výške 2 314 940 €. Očakávané príjmy, naplánované vo výške 703 604 €, školské zariadenia použijú na vykrytie bežných výdavkov. V čiastke 190 000 € je zahrnutá rezerva na opravy a údržby ZŠ s MŠ 100 000 €, ZŠ Česká a ZŠ Sibírska – výmena okien 90 000 €.

3 - Školský úrad - finančné prostriedky Školského úradu sú rozpočtované vo výške 42 660 € a budú použité predovšetkým na mzdy a odvody, cestovné náhrady, stravovanie, všeobecný materiál, všeobecné služby a energie. Časť výdavkov Školského úradu bude hradená z prostriedkov ŠR. 

4 - Školenia, kurzy, semináre a porady – rozpočet na položke školení je naplánovaný vo výške 5 000 € a je plánovaný na úhradu výdavkov za školenia pre pracovníkov MÚ B-NM - školenie bezpečnosti práce, školenie v oblasti CO a PO a školenia podľa potrieb pracovníkov jednotlivých oddelení.

•	Program 9 - Sociálne zabezpečenie

1 - Zariadenia sociálnych služieb - finančné prostriedky jednotlivých zariadení sociálnych služieb sú rozpočtované vo výške 150 225 € a sú plánované na úhradu nákladov vzhľadom na potreby klubov dôchodcov, na činnosť a prevádzku klubov a na akcie realizované so spoluúčasťou MÚ B-NM. Rozpočet bol navýšený o 12 000 € na interiérové vybavenie KD Športová, o 300 € na búracie práce v KD Chemická – Mierová kolónia, o 2 000 € na potraviny pre výdajňu v Tržnici (nákup potravín z Kauflandu) a o 16 000 € na nájomné za priestory výdajne v Tržnici v KD Spoločné. Rozpočty všetkých KD boli navýšené o 200 € na položke stroje, prístroje a zariadenia a o 50 € na položke všeobecné služby – výmena rohoží. 
V rozpočte sú zapracované aj finančné prostriedky na participatívny rozpočet, t. j. výdavky spojené s prerokovávaním plánovaných aktivít (aj s občanmi MČ B-NM), ktoré budú zapracované do rozpočtu.

2 - Ďalšie sociálne služby – staroba – finančné prostriedky sú plánované vo výške 199 320  € a budú použité na finančné výpomoci pre obyvateľov MČ B–NM a na zabezpečenie obedov pre dôchodcov.  

3 - Opatrovateľská služba – finančné prostriedky opatrovateľskej služby sú rozpočtované vo výške 203 600 € a sú plánované na mzdy a odvody, telefónne hovory, pohonné hmoty, všeobecný materiál, všeobecné služby a pracovné odevy a pomôcky.

4 - Ďalšie sociálne služby - rodina a deti – finančné prostriedky sú na rok 2014 rozpočtované vo výške 107 990 € a budú použité na jednorazové dávky v hmotnej núdzi individuálnou formou posúdenia žiadostí, na príspevky pri narodení dieťaťa a vyplatenie finančných prostriedkov na záškoláctvo. Navýšený bol rozpočet na položke Transfery - jednotlivcovi a Na dávky v hmotnej núdzi. V kapitole je rozpočtovaná i nová položka – Náhrady ZOS, ZPS (Zariadenie opatrovateľskej služby, Zariadenie pre seniorov) vo výške 2 000 €, ktorá predstavuje zabezpečenie pomoci seniorom v krízovej situácii.

5 – Nezamestnaní - v roku 2014 sa plánuje na nezamestnaných čiastka 25 €. Finančné prostriedky sa budú čerpať na úrazové poistenie uchádzačov o zamestnanie, ktorí budú vykonávať aktivačné práce na miestnom úrade.

6 - Pomoc občanom v hmotnej a sociálnej núdzi – finančné prostriedky rozpočtované vo výške 17 340 € budú použité na dávky v hmotnej núdzi a príspevky k dávke, vrátane príspevkov pre bezdomovcov.

Kapitálové výdavky
Celkový objem kapitálových výdavkov na  rok 2014 je  rozpočtovaný vo výške  7 775 610 € (z toho 3 412 330 € sú kapitálové výdavky MČ BNM, 4 070 280 € sú finančné prostriedky poskytnuté z cudzích zdrojov – Štátny rozpočet SR, Európska únia, Nórsky kráľovský fond a zvyšok 293 000 € zahŕňa rozpočtované kapitálové výdavky EKO – podniku VPS). Na rok 2015 je rozpočtovaná čiastka na projekty ISRMO, ktorých realizácia začne v roku 2014 a bude pokračovať aj v roku 2015 vo výške 1 312 739 €

•	Program 1 – Všeobecné verejné služby 

3 – Správa informačného systému - na správu informačného systému sú v roku 2014 rozpočtované finančné prostriedky vo výške 53 620 € a použité budú na:

Obstaranie  softvéru vo výške  5 000 €
Zabezpečenie operačného systému a aplikačných programov pre MÚ B-NM.

Obstaranie výpočtovej techniky vo výške 5  000 € 
Hardvérové zabezpečenie počítačového systému MÚ B-NM.

Kúpa zariadenia – hlasovací systém pre MZ MČ B - NM vo výške 5 000 €
Jedna sa o kúpu hlasovacieho systému pre poslancov miestneho zastupiteľstva MČ BNM, ktorý bude zaisťovať zber a zverejňovanie hlasov od jednotlivých hlasujúcich.

Elektronizácia  služieb bratislavskej samosprávy vo výške 38 620 €
Projekt Elektronizácia služieb bratislavskej samosprávy - vyčlenené výdavky pre MČ BNM sú vo výške 32 827 € s predpokladanou spoluúčasťou  1 931 €.

5 – Útvar štruktúrovaných fondov a verejného obstarávania – finančné prostriedky v celkovej výške 55 000 € budú použité na   vypracovanie PHSR 2014-2020, Finančného manažmentu MČ BNM a Komunitného plánu MČ BNM.

Program hospodárskeho a sociálneho rozvoja MČ BNM na nové programové obdobie rokov 2014 - 2020
Tento strategický dokument je potrebné  zabezpečiť  v zmysle zákona č. NR SR č. 539/2008 Z. z. o podpore regionálneho rozvoja. Cieľom PHSR ako kľúčového strategického strednodobého dokumentu mestskej časti  je analýza daností a potrieb, definovanie cieľov a opatrení, ktoré napomôžu rozvoju mestskej časti s ohľadom na potreby jeho obyvateľov. Spracovanie PHSR bude zabezpečovať Mestský úrad  Bratislava – Nové Mesto, oddelenie štrukturálnych fondov a verejného obstarávania a bude  predložený na zasadnutie miestneho zastupiteľstva.

Finančný manažmentu MČ BNM 
Zanalyzuje sa  hospodárenie a správa mestskej časti a ňou zriadených organizácií a navrhne sa vhodný ekonomický systém riadenia. Tento riadiaci dokument prispeje k zníženiu nákladov a prinesie aj riešenia z oblasti efektívneho riadenia ľudských zdrojov a projektového manažmentu v podmienkach  mestskej časti.

Komunitný plán sociálnych služieb MČ BNM v zmysle  zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, ktorý v šiestej časti obsahuje ustanovenia o komunitnom rozvoji a komunitnom pláne v oblasti poskytovania sociálnych služieb. § 83 zákona o sociálnych službách ukladá obciam a mestám vypracovať komunitný plán sociálnych služieb v spolupráci s inými poskytovateľmi sociálnych služieb a prijímateľmi sociálnych služieb v územnom obvode obce ( mesta  prípadne mestskej časti).

•	Program 4 -  Ekonomická oblasť

1 - Územné plánovanie – pre rok 2014 sú plánované finančné prostriedky vo výške 81 460 € na:

PD - Územný plán zóny  Podhorský pás vo výške 11 640 €
Zmeny a doplnky vyplývajúce z potreby  zosúladenia s Územným plánom hlavného mesta SR Bratislavy v znení neskorších  zmien a doplnkov.

PD - Zmeny a doplnky územného plánu zóny Horný Kramer vo výške  4 000 €
Jedná sa o vyhotovenie čistopisu územnoplánovacej dokumentácie na základe vyhodnotenia zaslaných pripomienok a podnetov ako podklad na predloženie materiálu na Krajský stavebný úrad a do miestneho zastupiteľstva, po získaní súhlasu nadriadeného orgánu územného plánovania v zmysle § 25 Stavebného zákona.

PD - Územný plán zóny  Koliba – Kamenné  sady vo výške 2 400 €
Zmeny a doplnky vyplývajúce z potreby  zosúladenia s Územným plánom hlavného mesta SR Bratislavy v znení neskorších  zmien a doplnkov.

PD - Územný plán zóny Jelšová – zadanie vo výške 9 500 €
Ide o spracovanie návrhu na základe schváleného zadania.

PD - Územný plán Mierová kolónia  vo výške 10 080 €
Spracovanie návrhu zadania a na základe vyhodnotenia pripomienok a podnetov spracovanie čistopisu zadania. Spracovanie návrhu územného plánu na základe schváleného zadania.

PD - Územný plán zóny Nobelova – prieskumy a rozbory a vypracovanie zadania vo výške 7 900 €
Prieskumy a rozbory a vypracovanie zadania, 1. a 2. etapa prác vyplývajúca zo stavebného zákona, pričom zadanie bude predmetom prerokovacieho konania.

PD - Územný plán zóny Biely Kríž –  prieskumy a  rozbory a  vypracovanie zadania  vo   výške 9 540 €
Spracovanie návrhu zadania a na základe vyhodnotenia pripomienok a podnetov spracovanie čistopisu zadania. Spracovanie návrhu územného plánu na základe schváleného zadania.

PD - Územný plán zóny  Ľudová štvrť vo výške 9 900 €
Spracovanie návrhu zadania a na základe vyhodnotenia pripomienok a podnetov spracovanie čistopisu zadania. Spracovanie návrhu územného plánu na základe schváleného zadania.

PD - Územný plán zóny  Na Revíne vo výške  16 500 €
Prieskumy a rozbory a vypracovanie zadania, 1. a 2. etapa prác vyplývajúca zo Stavebného zákona, pričom zadanie bude predmetom prerokovacieho konania.
 
2 – Cestná výstavba – výstavba miest a obcí, investičné akcie – finančné prostriedky vo výške 3 813 954 € (rok 2014) sú rozpočtované na vypracovanie projektových dokumentácií, na  realizácie plánovaných investičných akcií a projektov a vo výške 333 024 € (rok 2015 -  dokončenie projektov ISRMO). 

Projektová dokumentácia – Revitalizácia parku na Račianskom Mýte vo výške 12 000 €  
Podkladom pre projektovú dokumentáciu je úspešný súťažný návrh architektov 2ka, s.r.o.
Projekt bude vypracovaný iba na časť Račianskeho mýta,  a to je časť, ktorú bude mať  MČ BANM zverenú od Magistrátu. Rekonštrukcia parku sa týka spevnených plôch, revitalizácie zelených plôch, drevín a drobnej architektúry. 
Dokumentácia bude riešiť konkrétne:
1. DETSKÉ IHRISKO- Chodníky a spevnené plochy, Drobná architektúra a mobiliár, Krajinno-architektonické úpravy, Hracie a fitness prvky,
2. ŠPORTOVISKO: Chodníky a spevnené plochy, Drobná architektúra a mobiliár, Krajinno-architektonické úpravy, Hracie a fitness prvky,
3. PARČÍK PRE SENIOROV- Chodníky a spevnené plochy, Drobná architektúra a mobiliár, Krajinno-architektonické úpravy, Hracie a fitness prvky,
4. PIKNIK ZÓNA- Chodníky a spevnené plochy, Drobná architektúra a mobiliár, Krajinno-architektonické úpravy, Hracie a fitness prvky,
5. INTERAKCIA S OKOLÍM.

Projektová dokumentácia – Vybudovanie prechodu Račianska – Kukučínova (inžinierska činnosť) vo výške 4 000 €
 Realizácia - Vybudovanie prechodu Račianska – Kukučínova vo výške 62 000 €
Predmetom realizácie je vybudovanie dočasných chodníkov pre peších a cyklistov cez železničnú trať Filiálka, pričom sa jedná o vybudovanie jedného nového chodníka (Škultétyho ulica) a zmenu provizórneho chodníka na dočasný (Kominárska ulica).

Projektová dokumentácia – Rekonštrukcia nadchodu nad železnicou pri Palme vo výške 5 000 €
Projektová dokumentácia bude pozostávať z vykonania revízie, riešenia rekonštrukcie verejného osvetlenia a vybudovania kamerového systému.
Realizácia  - Rekonštrukcia nadchodu nad železnicou pri Palme vo výške 15 000 €
Realizácia rekonštrukcie a modernizácie verejného osvetlenia a vybudovania kamerového systému v priestoroch spojovacej trasy – chodníka a lávky pre peších medzi Račianskou ul. (od výrobného podniku Palma) a Podnikovou ulicou, ktoré sú nevyhnutné pre zabezpečenie zvýšenia bezpečnosti občanov.

Projektová dokumentácia – Revitalizácia ihrísk a parkov vo výške 27 500 €
Rozpočtová položka, z ktorej sa bude čerpať na projektové dokumentácie revitalizácie ihrísk a parkov. Na základe požiadaviek poslancov a občanov sa plánuje dať vypracovať PD pre realizáciu revitalizácie DI Plzenská, projekt „Modernizácia a obnova detského ihriska Plzenská ul.“, DI Mierová kolónia, projekt „Modernizácia a obnova detského ihriska Mierová kolónia“ a pod.

Revitalizácia ihrísk a parkov vo výške 320 000 €   
Na základe podnetov občanov a miery opotrebenia existujúcich detských prvkov na ihriskách MČ navrhujeme ich revitalizáciu, prípadne modernizáciu jednotlivých prvkov v súlade s STN EN 1176, a to zariadenia detských ihrísk vrátane dopadových plôch. 

Z tejto položky sa plánuje  realizácia DI: „Modernizácia a obnova DI Hostinského II“
                                                                  „Modernizácia a obnova DI Plzenská ul.“
                                                                  „Modernizácia a obnova DI Mierová kolónia“,
prípadne ďalšie podľa požiadaviek občanov a poslancov v priebehu roka 2014.

Realizácia - Modernizácia a obnova detského ihriska Hostinského II vo výške 35 000 €
Cieľom realizácie  je  vyriešiť  Modernizáciu a obnovu DI Hostinského II, ako pilotný projekt MČ BNM, na moderné  detské ihrisko zodpovedajúce dnešnej dobe a požiadavkám s tým súvisiacich. Samozrejme tam budú zohľadnené hlavne požiadavky občanov.

Projektová dokumentácia – Vybudovanie parkovacieho systému vo výške 6 000 €
Realizácia - Vybudovanie parkovacieho systému vo výške 20 000 €
Projektová dokumentácia a následná realizácia vybudovania parkovacieho systému je potrebná pre zabezpečenie parkovacieho systému v okolí zimného štadióna - „Zóna regulovaného parkovania Račianska – Vajnorská“. Keďže v roku 2013 nedošlo k dohode medzi Hlavným mestom a mestskými časťami a z dôvodu poveternostných podmienok – zimné obdobie, uvedené čiastky navrhujeme presunúť do roku 2014.

Projektová dokumentácia – Rekonštrukcia – Klientske centrum Junácka vo výške 3 000 € - dopracovanie projektovej dokumentácie a inžinierska činnosť
Realizácia - Rekonštrukcia–Klientske centrum Junácka vo výške 132 000 €
Za účelom zlepšenia kontaktu s občanmi je navrhovaná prestavba a modernizácia jestvujúcich priestorov na prízemí úradu mestskej časti pre klientske centrum miestneho úradu Bratislava – Nové Mesto. Jedná sa o priestory medzi hlavným komunikačným traktom a únikovým schodiskom na pravej strane na prízemí budovy. Po stavebnej stránke priestory nevykazujú výrazné poruchy, vyžadujú si však prestavbu prízemných priestorov spojenú so zmenou dispozície pre účely klientskeho centra.

Realizácia – Rekonštrukcia vstupu do budovy MÚ a dochádzkový systém vo výške 150 000 €
Na základe spracovanej projektovej dokumentácie a následne vydaného stavebného povolenia sa zrealizuje prestavba vstupu do budovy miestneho úradu, čím sa zabráni sadaniu celej budovy a zatekaniu do interiérových častí z dôvodu poškodenia strešných vrstiev vstupu. Súčasťou bude aj realizácia automatického otvárania vstupných dverí a vybudovanie dochádzkového systému.

Realizácia – Vybudovanie oplotenia v lokalite Záruby vo výške 2 000 €
Na základe požiadavky občanov bol z parcely č. 18290/3, k. ú. Vinohrady – lokalita Záruby odstránený prostredníctvom EKO – podniku VPS odpad a zrealizované prerezanie krovín spolu s údržbou zelene. V zmysle územného plánu zóny Koliba – Kamenné sady je predmetný pozemok určený pre komunikáciu a pre umiestnenie  trafostanice. Je preto potrebné vybudovať oplotenie, aby nedochádzalo k znečisťovaniu pozemku č. parcely 18290/3, k .ú Vinohrady, ktorý sa nachádza v správe MČ BNM. 

Realizácia  - Kamerový systém vo výške 24 000 €   
Finančné prostriedky na projekt „Domov – ochrana – bezpečie (kamerový systém)“ sú plánované zo štátneho rozpočtu. Počet kamier a ich umiestnenie bude podľa potrieb a požiadaviek bezpečnostného projektu. Kamerový systém bude pracovať podobne ako v iných MČ.

Spoluúčasť na rekonštrukcii podchodu na Trnavskom Mýte vo výške 24 000 €
Na základe návrhu poslancov s cieľom finančne zabezpečiť rekonštrukciu podchodu na Trnavskom Mýte v spolupráci s hlavným mestom SR Bratislavou, bola do rozpočtu v časti kapitálových výdavkov navrhnutá na zapracovanie čiastka vo výške 24 000 €.

Realizácia – Revitalizácia parku Sadová vo výške 123 000 €
V súčasnosti tvorí pomernú časť parku trávnatá plocha lemovaná spevnenými plochami chodníkov, v hraničnej línii je park lemovaný vysokou zeleňou, z ktorej je niekoľko stromov určených na výrub. Existujúca fontána je momentálne neudržiavaná a nefunkčná. V rámci revitalizácie budú všetky povrchové vrstvy vybraté a nahradené novými vrstvami, ktoré zahŕňajú nové vrstvy spevnených plôch a zatrávnených plôch. Spolu s nahradením pôvodných vrstiev budú nahradené aj postihnuté stromy. Plocha nefunkčnej fontány bude využitá na osadenie novej fontány. Revitalizácia zahŕňa okrem toho aj nové parkové lavičky, kryté kontajnerové stojisko, osvetlenie parku a úpravu parkovacích  miest.

Realizácia – Revitalizácia VP – Ľudové námestie vo výške 571 200 €
Jedná sa o komplexnú rekonštrukciu parku Ľudové Námestie - nové chodníky, multifunkčné ihrisko, nová fontána s vodnými tryskami, nové výsadby stromov a záhony, tieniace prvky nad hracou časťou pieskoviska, sprístupnenie vonkajších športovísk širokej verejnosti, osadenie nového mestského mobiliáru, rekonštrukciou verejného osvetlenia. Projekt je moderný, estetický a funkčne zohľadňuje demografický vývoj v Ľudovej štvrti. 

Prípravná a projektová dokumentácia vo výške 51 000 €
Zahŕňa neočakávané výdavky na inžiniersko-technickú pomoc (10 000 €) a práce v súvislosti s plánovanou (prípravnou) výstavbou – konzultácie a odsúhlasovania s dotknutými subjektmi a orgánmi štátnej správy v rámci územného a stavebného konania (3 000 €), statické posudky (10 000 €), geometrické plány (8 000 €), aktualizácie už vypracovaných projektových dokumentácií (10 000 €), autorský dozor projektantov (10 000 €).  

Realizácia – Revitalizácia VP pri parku Biely Kríž vo výške 25 000 €
Bola spracovaná PD park Biely Kríž sponzorom. Revitalizácia parku Biely Kríž je plánovaná ako celok, ale zatiaľ nie je zverená do správy MČ BA-NM celá plocha, ale iba časť z tohto pozemku, ktorý sa nazýva „Slza“.  Realizácia bude prebiehať z tohto dôvodu len na pozemku, ktorý je MČ BA-NM zverený do správy od Magistrátu. Realizácia rieši rekonštrukciu spevnených plôch, revitalizáciu zelene, osadenie mobiliáru.

Nórske fondy – Bratislava sa pripravuje na zmenu klímy 
Celková suma na projekty* je 1 318 900 € - (90 % zdrojov, t.j. 1 199 000 € je z Nórskych kráľovských fondov a 10 % zdrojov, t.j. 119 900 € je z rozpočtu MČ BNM). 

* Projekty:

1) Zelená škôlka na ul. Za Kasárňou v MČ BNM
Projekt "Zelená škôlka" zameraný na vybudovanie predškolského vzdelávacieho zariadenia, na ul. Za Kasárňou 2, v mestskej časti Bratislava - Nové Mesto,  reaguje na niekoľko aktuálnych potrieb (sociálnych, kultúrno-vzdelávacích, ekologických a environmentálnych) súvisiacich s rozvojom a budúcnosťou mesta. Škôlka bude umiestnená na par.č. 12211/1 k.ú. Nové Mesto a je vo vlastníctve Mestskej časti Bratislava – Nové Mesto. 

Projekt bude realizovaný v rámci širšej rekonštrukcie existujúcich zariadení a areálu. Jednopodlažná budova škôlky bude obsahovať priestory pre štyri triedy pre deti predškolského veku, kancelárie, herňu a malú jedáleň. Budova bude prestrešená vegetačnou strechou, ktorá bude plniť nielen estetické funkcie, ale aj ďalšie dôležité ekologické a environmentálne funkcie a funkcie súvisiace s prevádzkou a údržbou budovy.

2) Verejný mestský park zameraný na športové aktivity a aktívny oddych v MČ BNM
Areál bývalého cyklistického štadióna Vlastimila Ružičku, nachádzajúci sa v lokalite Tehelného poľa, je už niekoľko rokov opusteným a zanedbaným pozemkom v centre mestskej časti Bratislava - Nové Mesto. Po zbúraní pôvodného cyklistického štadióna v roku 2010 ostal pozemok bez reálneho využitia. A to napriek faktu, že jeho rozloha 17 655m2, dostupnosť v rámci mesta a poloha pozemku medzi obytnými súbormi a niekoľkými zariadeniami pre šport nadmestského významu, predstavujú značný potenciál pre ďalší rozvoj lokality. Mestská časť Bratislava - Nové Mesto považuje tento stav za nanajvýš neuspokojivý a poškodzujúci tak mesto ako aj samotných obyvateľov. Preto má záujem túto situáciu riešiť v čo najkratšom čase. Mestský verejný park, zameraný na športové aktivity a aktívny oddych, by mal do lokality priniesť chýbajúce funkcie a využitia. V lokalite je citeľný nedostatok kvalitných verejných priestorov, multifunkčných plôch zelene, športových a kultúrnych zón, ktoré by boli otvorené a prístupné širokej verejnosti. Tento verejný mestský park bude prvý svojho druhu, veľkosti a spoločenskej dôležitosti v tejto mestskej časti. Verejný mestský park by mal pôsobiť nielen ako ekonomický a sociálny stimul, ale by mal pomôcť zlepšiť kvalitu životného prostredia, plniť významné ekologické a environmentálne funkcie, prispieť k zlepšeniu zdravia obyvateľstva a celkovej kvality života tejto lokalite.

3) Gaštanica 
Územie sa nachádza v Bratislave, mestskej časti Bratislava – Nové Mesto, katastrálne územie Vinohrady par.č. 6745/1 (vo vlastníctve Mestskej časti Bratislava – Nové Mesto),  na južnom svahu Malých Karpát v oblasti zastavanej bytovou zástavbou. Je významná výskytom gaštana jedlého.  
Cieľom projektu je zastaviť degradáciu ekosystému lesoparku a jeho obnova a stabilizácia a vytvorenie zelenej plochy  pre oddych v mestskom prostredí. 
Projekt je zameraný na ozdravenie  a zachovanie  jestvujúcej prirodzenej vegetácie jej ošetrením a doplnením novej výsadby, ktorá zabráni  odplavovaniu a erózii zeminy. Súčasná zeleň potrebuje kvalitné ošetrenie, regeneráciu, prerezanie, dosadbu a zatrávnené plochy, s cieľom vytvorenia  lesného porastu, ktorý bude  vykazovať efektívne hospodárenie s vodou. Lokalita sa nachádza v svahovitom teréne, preto opatrenie na zadržanie dažďovej vody  pozostáva aj zo   svahových zasiakavacích  pásov  vybudovaných  po  vrstevniciach,  ktoré  udržujú  dažďovú  vodu  na  svahu,  aby  nestekala na komunikácie a do zastavanej časti. Spevnené plochy budú realizované ako priepustné z priepustného betónu, tým sa prispeje aj k znižovaniu povrchového odtoku, ktorý najmä počas extrémnych zrážok vedie k zvyšovaniu povodňového rizika, k hromadeniu vody na cestách a chodníkoch a k problémom s kanalizáciou, ktorá nestačí poňať veľké množstvo vody. Upravený priestor  bude slúžiť ako oddychová relaxačná zóna s umiestneným mestským mobiliárom a hracími prvkami.

Realizácia - Revitalizácia VP  Rešetkova – Osadná vo výške 430 198 € (r. 2014). Projekt v rámci ISRMO. 

Prehľad kapitálových výdavkov podľa zdrojov na projekt 
Rok	Zdroj	SPOLU
(v eur)	
	43 (obec)	1191 (EÚ)	1192 (ŠR)		
2014	21 034,88	366 093,05	43 069,77	430 197,70	
2015	0,00	0,00	0,00	0,00	
SPOLU (v eur)	21 034,88	366 093,05	43 069,77	430 197,70	

Realizácia zahŕňa búracie práce, ktoré sa vykonajú pri odstraňovaní poškodených povrchov asfaltov, betónov a zobratím znehodnotenej  zeminy. Zemné práce - výkopy  budú vykonané pre uloženie podkladných vrstiev konštrukcií spevnených plôch, uloženie káblových vedení pre verejné osvetlenie, odvodňovacích vedení z priestranstva a rozvodov vody k pitnej fontáne. Chodník a spevnené plochy sú navrhnuté tak, aby splnili bezpečnostné a technické normy na prevádzku. Prvky zelene sú navrhnuté tak, aby doplnili jestvujúcu zeleň a farebne dotvorili priestor. Prvky detských ihrísk sú navrhnuté certifikované a rozmiestnené zohľadňujúc bezpečnosť. Vytvoria sa  podmienky  oddychovej zóny, detského ihriska a jednoduchých športovísk, pre pobyt detí, mládeže a občanov v prírodnom prostredí takmer v strede mesta. Bezbariérový vstup umožní využitie areálu aj hendikepovaným občanom.

Realizácia – Revitalizácia VP Park Hálkova vo výške 242 549 € (r.2014) a 242 549 € (r.2015). Projekt v rámci ISRMO. 

Prehľad kapitálových výdavkov podľa zdrojov na projekt 
Rok	Zdroj	SPOLU
(v eur)	
	43 (obec)	1191 (EÚ)	1192 (ŠR)		
2014	11 652,46	206 591,78	24 304,92	242 549,16	
2015	12 127,46	206 166,78	24 254,92	242 549,16	
SPOLU (v eur)	23 779,92	412 758,56	48 559,84	485 098,32	

Cieľom projektu je dosiahnuť celkovú rekonštrukciu zničeného a zastaralého verejného priestranstva a posilnenie vybavenosti oblasti. Úprava verejných priestranstiev pre peších – chodníkov a spevnených plôch. Dôjde k nárastu bezpečnosti užívateľov, občanov a dosiahne sa  bezbariérovosť, umožní využitie priestoru aj hendikepovaným spoluobčanom. Obnova prvkov verejnej zelene - bude ošetrená a doplnená novou výsadbou. Sprístupnenie  vonkajších športovísk širokej verejnosti. Osadí sa nový mestský mobiliár( lavičky, odpadkové nádoby, informačná tabuľa, pitná fontána). Rekonštrukciou verejného osvetlenia sa dosiahne zníženie energetickej náročnosti a zvýšenie bezpečnosti a ochrany občanov

Realizácia - Rekonštrukcia – Komunitné centrum Ovručská vo výške 210 607 € (r.2014) a 90 475 € (r.2015). Projekt v rámci ISRMO.
 
Prehľad kapitálových výdavkov podľa zdrojov na projekt 
Rok	Zdroj	SPOLU
(v eur)	
	43 (obec)	1191 (EÚ)	1192 (ŠR)		
2014	10 055,36	179 441,15	21 110,72	210 607,23	
2015	4 523,73	76 903,35	9 047,45	90 474,53	
SPOLU (v eur)	14 579,09	256 344,50	30 158,17	301 081,76	

Ide o komplexnú rekonštrukciu budovy spojenej s čiastočnou úpravou exteriéru a čiastočným vybavením interiéru, s vybudovaním  priestorov pre administratívu, hygienického zázemia pre mužov, ženy a  hendikepovaných, klubových miestností a priestorov pre poradenskú a školiacu činnosť. Taktiež sa vybudujú nové rozvody energií, kúrenia a osvetlenia.

•	Program 5 – Ochrana životného prostredia

1 – Modernizácia strojového parku EKO – podnik VPS –  finančné prostriedky vo výške 136 650 € sú rozpočtované na modernizáciu strojového parku EKO – podnik 

Modernizácia strojového parku EKO – podnik VPS vo výške 136 650 €
Jedná sa o projekt, ktorý bude spolufinancovaný v 95 % envirofondom (129 818 €) a 5% nákladov bude znášať mestská časť (6 832 €). Strojné zariadenia zabezpečia skvalitnenie poskytovaných verejnoprospešných služieb, v rámci ktorých biologicky rozložiteľný odpad zo zelene  vznikne a končia zariadeniami, ktoré  zhodnocujú z časti tento druh odpadu na mieste, čím sa znižujú náklady na odvoz, uskladnenie a jeho zhodnotenie prípadne likvidáciu (obstaranie kosačiek s mulčovacou sadou). Nákupom a používaním frézy na pne sa zmení iný  odpad na  štiepku, ktorá bude z časti použitá na kompost a z časti sa spätne použije ako podstielka na sadovo upravených plochách. 
Komunálny vysávač na opadané lístie zabezpečí čistotu verejných priestranstiev a zníži nebezpečenstvo pošmyknutia peších na chodníkoch a v oddychových zónach. Odstránenie lístia obmedzí prezimovanie škodcov. Náves so sklapačom a  nákladné auto pre veľký kontajner zjednoduší nakladanie a manipuláciu s biologickým rozložiteľným odpadom.

•	Program 6 – Bývanie a občianska vybavenosť

1 – Rozvoj bývania – finančné prostriedky pre rok 2014 sú rozpočtované vo výške 81 000 € na rekonštrukciu kanalizácií na Bojnickej ul. 

Realizácia – Rekonštrukcia kanalizácie Bojnická vo výške 81 000 €
Z obytných domov Bojnická 19-25 sa splašky odvádzajú do prečerpávajúcej kanalizačnej šachty, ktorá sa nachádza v areáli Istrochemu. Z dôvodu, že celá kanalizačná sústava je dlhodobým používaním opotrebovaná, dochádza k sústavným havarijným stavom, ktorých odstraňovanie je finančne neúnosné. Z uvedeného dôvodu je potrebná rekonštrukcia výtlačného potrubia a prečerpávajúcej stanice.

2 – Rozvoj obcí – výstavba miest a obcí – finančné prostriedky sa v roku 2014 budú čerpať v objeme 173 000 € na:

Realizácia - Rekonštrukcia – Horná Vančurova vo výške 73 000 €
V časti komunikácie Horná Vančurova došlo k zosunutiu časti svahu a tým aj k popraskaniu a poklesu vozovky a jestvujúceho oporného múru, ktorý zachytával výškový rozdiel medzi komunikáciou a úrovňou terénu na priľahlom pozemku. Rekonštrukcia dotknutého úseku pozostáva z nového oporného múru v dĺžke 37 m a výmeny jednotlivých vrstiev komunikácie.

Realizácia – Rekonštrukcia a modernizácia strojov a zariadení – rekonštrukcia nefunkčných uličných vpustov a kanalizačných prípojok k bytovým domom na ul. Bojnická vo výške 20 000 €
Na základe častých porúch na kanalizačných prípojkách k bytovým domom sa urobil monitoring kamerovým snímaním v potrubí. Z tohto je jasné, že kanalizačné potrubie je na viacerých miestach  sadnuté a prelomené, čím vznikajú časté upchatia týchto prípojok. Uvedenou rekonštrukciou znížime veľké finančné náklady na havarijnú službu, ktorá potrubie pretláča, aby bolo zase na čas funkčné. 

Realizácia - Rekonštrukcia – spevnenie komunikácie na Bárdošovej ul. vo výške 80 000 €
Vozovka v hornej časti Bárdošovej ulice vykazuje značné poškodenie a popraskanie od záťaže dopravou. Vedľa vozovky je vyrytá ryha, ktorou steká dažďová voda, ktorá značne prispieva k znehodnoteniu komunikácie. Rekonštrukcia zahŕňa vybudovanie oporného múru  dĺžky cca 30 m, vybudovanie odvodňovacieho žľabu vyústeného do verejnej kanalizácie na odvedenie prívalových povrchových vôd a výmeny horných vrstiev vozovky v celkovej dĺžke 104 m.

•	Program 8 - Vzdelávanie

1 – Detské jasle - finančné prostriedky sú plánované vo výške 53 500 € a budú použité na:

Projektová dokumentácia -  Rekonštrukcia strechy v DJ Robotnícka vo výške 3 500 €
Realizácia - Rekonštrukcia strechy v DJ Robotnícka vo výške 50 000 €
Strecha na predmetnej stavbe je v kritickom stave. Plánovaná je realizácia v nasledovnom rozsahu: odstránenie pôvodnej krytiny, položenie izolácie – zlepšenie tepelno – izolačných vlastností konštrukcie, realizácie novej povlakovej krytiny a atikových plechov, ktorých šírka bude prispôsobená pre budúce zatepľovanie objektu a realizácia požiarneho rebríka.

2 – Základné školy s materskými školami + gymnázium – na základné školy s materskými školami + gymnázium sú v roku 2013 plánované finančné prostriedky v objeme 3 034 425 € (rok 2014) a vo výške 979 716 € (rok 2015 – projekty ISRMO).

Projektová dokumentácia – Rekonštrukcia MŠ Na Revíne vo výške 12 000 €
Bude sa riešiť zateplenie a prespádovanie plochej strechy (poruchy atikových múrov pri odtokoch dažďových vôd cez ne), nová povlaková krytina, ďalej PD bude riešiť opravu statických porúch na jednotlivých objektoch MŠ, vrátane prepojovacej chodby a výmenu okien a zároveň zateplenie fasády celej MŠ.
Realizácia – Rekonštrukcia MŠ Na Revíne vo výške 288 702 €
Realizácia podľa vypracovanej PD, a to: zateplenie a prespádovanie plochej strechy (poruchy atikových múrov pri odtokoch dažďových vôd cez ne), nová povlaková krytina, ďalej bude riešiť opravu statických porúch na jednotlivých objektoch MŠ, vrátane prepojovacej chodby, úpravu okenných otvorov a výmenu okien a z dôvodu nevyhovujúcej teplotechniky, zateplenie fasády celej MŠ. 

Projektová dokumentácia – Realizácia ZŠ Odborárska vo výške 2 500 €
Inžinierská činnosť

Projektová dokumentácia – ZŠ s MŠ vrátane šk. jedálni a ihrísk vo výške 40 000 €
Uvedená čiastka predstavuje rezervu, z ktorej sa bude čerpať v prípade vzniku napr. havárie na ZŠ alebo v MŠ, ktorú bude treba odstrániť. 
Projektová dokumentácia – Rekonštrukcia strechy Gymnázium Česká vo výške 2 500 €
Realizácia - Rekonštrukcia strechy Gymnázium Česká vo výške 50 000 €
Plánovaná je výmena strešnej krytiny a zateplenie strechy.

Projektová dokumentácia – Rekonštrukcia a nadstavba nad ,,Domčekom,, ZŠ Jeséniova vo výške 7 000 €
Plánuje sa rekonštrukcia a nadstavba „Domčeka“ na ZŠ Jeseniová. Dôvodom rekonštrukcie a nadstavby je požiadavka zo strany vedenia ZŠ Jeseniova z dôvodu zatekania do starej  strechy, komplikácie styku strechy domčeka so stenou novovybudovaných tried hlavne v zimnom období kde sa tvoria snehové záveje. Nadstavbou domčeka sa vytvoria nové priestory pre školu. Tak sa uzavrie celková hmota ZŠ a bude pôsobiť ucelene. Po zateplení objektu a realizácii novej strechy sa zvýši  hospodárnosť stavby ušetrí sa na energiách. 
Realizácia – Rekonštrukcia a nadstavba MŠ Jeséniova vo výške 154 000 €
Z dôvodu kritického stavu  krovu nad  jedným pavilónom MŠ Jeseniova, bola spracovaná projektová dokumentácia, ktorá rieši nedostatky MŠ. Rekonštrukcia bude pozostávať z nadstavby jedného pavilónu MŠ. Spojenia obidvoch pavilónov spojovacím krčkom, čím sa vytvorí bezbariérový vstup do objektu. Realizované budú aj vonkajšie spevnené plochy. Nadstavovaný pavilón bude zateplený a bude tu realizovaná aj výmena okien. Rekonštrukciou sa vyriešia nedostatky MŠ, ktoré objekt nutne potrebuje. Realizácia je rozdelená na dve etapy, v prvej etape sa neplánuje so zobytnením nadstavby. Ale vonkajší vzhľad stavby bude ucelený už po prevej fáze  rekonštrukcie. 

Projektová dokumentácia – Doregulovanie systému UK (havária kotla) na ZŠ Cádrova vo výške  500 €
PD bude riešiť doregulovanie celého systému ÚK v areáli ZŠ Cádrova na základe výmeny kotla s nižším výkonom.
Realizácia- Doregulovanie systému UK (havária kotla) na ZŠ Cádrova vo výške 18 000 €
Z dôvodu vzniku havárie kotla na ZŠ Cádrova je potrebné zabezpečiť jeho výmenu   a doregulovať celý systém UK. Keďže ZŠ Cádrová je zateplená a na pavilóne B sú vymenené okná tak sa zabezpečí kotol s nižším výkonom, lebo podľa tepelno-technického posudku sa ušetrí cca 120 000 kWh/rok. Výmena kotla sa bude realizovať ihneď po ukončení VO (verejného obstarávania), t.j. koncom mesiaca novembra a začiatkom decembra 2013. Po inštalácii kotla s nižším výkonom je potrebné ešte doregulovať celý systém rozvodov ÚK. Na doregulovanie celého systému je potrebný nepomerne dlhší  čas, ako na výmenu kotla cca 2 -3 týždne, ktoré nie je možné realizovať v zimných mesiacoch. Z tohto dôvodu sa navrhuje doregulovanie celého systému ÚK na mesiac apríl, resp. máj 2014, po ukončení VO.

Realizácia - Rekonštrukcia  škôl a predškolských zariadení  vo výške 450 000 €
V tejto čiastke je rekonštrukcia a zateplenie striech a budov ZŠ s MŠ Sibírska, sociálne zariadenia ZŠ Sibírska a rekonštrukcia ďalších školských objektov podľa požiadaviek a potrieb vyplývajúcich z amortizácie.

Realizácia - Rekonštrukcia MŠ Šuňavcová vo výške 70 000 €
Rekonštrukcia sociálnych zariadení, vrátane zriaďovacích predmetov (WC misy, umývadlá), vnútorných ležatých rozvodov zdravotechniky a nových obkladov a dlažby, podľa požiadaviek Verejného úradu pre zdravotníctvo v BA.

Realizácia – Obnova ZŠ s MŠ  Česká vo výške 510 256 € (r. 2014) a 218 681 € (r. 2015)
Projekt v rámci ISRMO. 

Prehľad kapitálových výdavkov podľa zdrojov na projekt 
Rok	Zdroj	SPOLU
(v eur)	
	43 (obec)	1191 (EÚ)	1192 (ŠR)		
2014	25 037,78	434 142,21	51 075,55	510 255,54	
2015	10 934,05	185 878,80	21 868,09	218 680,94	
SPOLU (v eur)	35 971,83	620 021,01	72 943,64	728 936,48	

Spôsob realizácie zateplenia obvodových stien, striech a výmena okien a dverí bude určený projektovou dokumentáciou podľa STN 73 0540-4 a STN EN ISO 6946. Okná budú plastové, biele, popis ako aj tvar bude detailnejšie rozpracovaný v realizačnej PD. Súčasne s hydroizoláciou a tepelnou izoláciou striech sa osadia podokapové žľaby a odpadové dažďovody a budú zvedené do trativodov do podzemných vôd. Strechy sa upravia a prekryjú sa novou strešnou krytinou. Zateplením a opravou obvodových stien, strešných plášťov a okien  zamedzíme úniku tepla. Dosiahne sa energeticky stabilný objekt. V nevyhnutnej miere sa vymenia vykurovacie telesá, zaizolujú sa rozvody tepla a vyreguluje sa  celá sústava. Novými rozvodmi elektriny dosiahneme bezpečnosť a výmenou svietidiel normové osvetleniu priestorov. Narušené stavebné nosné konštrukcie, balkóny a atiky budú nahradené bezpečnými prvkami a budú realizované opravy a vysprávky murív. Búracie práce sa vykonajú pri odstraňovaní poškodených povrchov asfaltov, betónov a odstránením  zaburinenej zeminy. Zemné práce -   výkopy budú vykonané pre uloženie podkladových vrstiev konštrukcií spevnených plôch, vysadenie nových trávnatých povrchov, odvodňovacích vedení dažďovej vody z areálu. Osadené cvičiace exteriérové  prvky,  viacúčelové ihriská, bežecká dráha a doskočisko, budú navrhované od certifikovaných dodávateľov   a rozmiestnené budú tak, aby boli dodržané bezpečnostné normy. Chodníky a spevnené plochy budú navrhnuté tak, aby splnili bezpečnostné a technické normy na prevádzku a boli v bezbariérovej úprave. Prvky ochrannej zelene budú navrhnuté tak, aby doplnili jestvujúcu zeleň. MŠ Osadná a Rešetková budú zateplené, vymenené budú okenné a dverové konštrukcie a bude sa realizovať oprava strechy. Dotvoria sa vonkajšie plochy pre aktívny oddych detí.  Projekt napĺňa požiadavky  územného plánu mesta Bratislava a tiež  priority PHSR Mestskej časti Nové Mesto.

Realizácia – Obnova ZŠ s MŠ Odborárska vo výške 317 124 € (r. 2014) 
Projekt v rámci ISRMO. 

Prehľad kapitálových výdavkov podľa zdrojov na projekt  
Rok	Zdroj	SPOLU
(v eur)	
	43 (obec)	1191 (EÚ)	1192 (ŠR)		
2014	15 381,19	269 980,20	31 762,38	317 123,77	
2015	0,00	0,00	0,00	0,00	
SPOLU (v eur)	15 381,19	269 980,20	31 762,38	317 123,77	

Bola spracovaná PD na komplexnú rekonštrukciu MŠ a ZŠ Odborárska aj s telocvičňou. Projekt riešil nadstavbu MŠ, rekonštrukciu kuchyne, zateplenie objektu ZŠ a MŠ, statické opravy telocvične a rekonštrukciu vonkajších  plôch  v areáli.
Spôsob realizácie zateplenia obvodových stien, plochých striech a výmena ešte nevymenených okien, dverí  bude vypracovaný z podkladov posúdenia tepelnotechnických vlastností obvodového plášťa podľa STN 73 0540-4 a STN EN ISO 6946. Z posúdenia bude vychádzať nutnosť zatepliť obvodový plášť včítane ostení okien a dverí materiálom s dostatočnými fyzikálno-tepelnými vlastnosťami. Okná budú plastové, biele, s dostatočnou svetelnosťou. Súčasne s hydroizoláciou a tepelnou izoláciou strechy MŠ a telocvične  sa osadí podokapový žľab a odpadové dažďovody zvedené do trativodu do podzemných vôd. Strechy MŠ a telocvične  sa upravia a prekryjú novou strešnou krytinou. Zateplením a opravou obvodových stien, strešných plášťov a okien  zamedzíme úniku tepla. Dosiahnu sa energeticky stabilné objekty. Výmenou vykurovacích telies, výmenou a zaizolovaním rozvodov tepla a vyregulovaním celej sústavy sa dosiahne priaznivá energetická bilancia. Novými rozvodmi elektriny sa dosiahne bezpečnosť a výmenou svietidiel normové osvetlenie priestoru. Narušené stavebné nosné konštrukcie a atiky  budú nahradené bezpečnými nosníkmi a budú realizované opravy a vysprávky murív. Búracie práce sa vykonajú pri odstraňovaní poškodených povrchov asfaltov, betónov a odstránením zaburinenej zeminy. Zemné práce – výkopy budú vykonané pre uloženie podkladových vrstiev konštrukcií spevnených plôch, vysadenie nových trávnatých povrchov, odvodňovacích vedení dažďovej vody z areálu. Zrealizuje sa osadenie cvičiacich exteriérových  prvkov, vybudovanie viacúčelových ihrísk, bežeckej dráhy a doskočiska, budú certifikované a rozmiestnené tak, aby boli dodržané bezpečnostné normy. Chodník a spevnené plochy budú navrhnuté tak, aby splnili bezpečnostné a technické normy na prevádzku. Prvky ochrannej zelene budú navrhnuté tak, aby doplnili jestvujúcu zeleň a farebne dotvorili priestor.  V rámci projektu sa zrealizuje dostavba dvoch učební pre materskú škôlku a zrealizuje sa objektové prepojenie základnej školy s jedálňou a materskou školou. Projekt napĺňa požiadavky  územného plánu mesta Bratislava a napĺňa  priority PHSR Mestskej časti Bratislava Nové Mesto. 

Realizácia – Obnova ZŠ s MŠ Riazanská vo výške 613 916 € (r.2014) a 263 107 € (r. 2015)
Projekt v rámci ISRMO. 

Prehľad kapitálových výdavkov podľa zdrojov na projekt  
Rok	Zdroj	SPOLU
(v eur)	
	43 (obec)	1191 (EÚ)	1192 (ŠR)		
2014	30 220,78	522 253,31	61 441,57	613 915,66	
2015	13 155,34	223 640,70	26 310,67	263 106,71	
SPOLU (v eur)	43 376,12	745 894,01	87 752,24	877 022,37	

Spôsob realizácie zateplenia obvodových stien, striech a výmena okien, dverí bude určený projektovou dokumentáciou podľa STN 73 0540-4 a STN EN ISO 6946. Okná budú plastové, biele, popis ako aj tvar bude detailnejšie rozpracovaný v realizačnej PD. Súčasne s hydroizoláciou a tepelnou izoláciou striech sa osadia podokapové žľaby a odpadové dažďovody a budú zvedené do trativodov do podzemných vôd. Strechy sa upravia a prekryjú sa novou strešnou krytinou. Zateplením a opravou obvodových stien, strešných plášťov a okien  zamedzíme úniku tepla. Dosiahne sa energeticky stabilný objekt. V nevyhnutnej miere sa vymenia  vykurovacie telesá, zaizolujú sa rozvody tepla, vymenia sa zásobníky a vyreguluje sa  celá sústava. Narušené stavebné nosné konštrukcie a atiky  budú nahradené bezpečnými prvkami a budú realizované opravy a vysprávky murív. MŠ Letná bude zateplená, dovymieňajú sa  okenné a dverové konštrukcie. Bude realizovaná oprava vonkajšej terasy a balkóna. Dotvoria sa vonkajšie plochy pre aktívny oddych detí. Projekt napĺňa požiadavky  územného plánu mesta Bratislava a napĺňa  priority PHSR Mestskej časti Nové Mesto.

Realizácia – Obnova ZŠ s MŠ  Za Kasárňou vo výške 497 928 € (r.2014) a 497 928 € (r.2015). Projekt v rámci ISRMO. 

Prehľad kapitálových výdavkov podľa zdrojov na projekt  
Rok	Zdroj	SPOLU
(v eur)	
	43 (obec)	1191 (EÚ)	1192 (ŠR)		
2014	24 421,40	423 663,83	49 842,80	497 928,03	
2015	24 896,41	423 238,83	49 792,80	497 928,04	
SPOLU (v eur)	49 317,81	846 902,66	99 635,60	995 856,07	

Spôsob realizácie zateplenia obvodových stien, striech a výmeny okien a dverí bude určený projektovou dokumentáciou podľa STN 73 0540-4 a STN EN ISO 6946. Okná budú plastové, biele, popis ako aj tvar bude detailnejšie rozpracovaný realizačnej PD. Súčasne s hydroizoláciou a tepelnou izoláciou striech sa osadia podokapové žľaby a odpadové dažďovody a budú zvedené do trativodov do podzemných vôd. Strechy sa upravia a prekryjú sa novou strešnou krytinou. Zateplením a opravou obvodových stien, strešných plášťov a okien  sa zamedzí úniku tepla. Dosiahne sa energeticky stabilný objekt. V nevyhnutnej miere sa vymenia vykurovacie telesá, zaizolujú sa rozvody tepla a vyreguluje sa  celá sústava. Novými rozvodmi elektriny dosiahneme bezpečnosť a výmenou svietidiel normové osvetlenie priestorov. Narušené stavebné nosné konštrukcie a atiky budú nahradené bezpečnými prvkami a budú realizované opravy a vysprávky murív. Búracie práce sa vykonajú pri odstraňovaní poškodených povrchov asfaltov, betónov a odstránením  zaburinenej zeminy. Zemné práce – výkopy budú vykonané pre uloženie podkladových vrstiev konštrukcií spevnených plôch,  vysadenie nových trávnatých povrchov, odvodňovacích vedení dažďovej vody z areálu. Osadené cvičiace exteriérové prvky, viacúčelové ihriská, bežecká dráha a doskočisko, budú navrhované od certifikovaných dodávateľov   a rozmiestnené budú tak, aby boli dodržané bezpečnostné normy. Chodníky a spevnené plochy budú navrhnuté tak, aby splnili bezpečnostné a technické normy na prevádzku. Prvky ochrannej zelene budú navrhnuté tak, aby doplnili jestvujúcu zeleň. Likvidáciou skladu a na jeho základoch  výstavbou MŠ rozšírime kapacitu predškolského zariadenia. MŠ Šancova bude zateplená, budú vymenené okenné a dverové konštrukcie a bude sa realizovať oprava strechy. Projekt napĺňa požiadavky  územného plánu mesta Bratislava a napĺňa  priority PHSR Mestskej časti Nové Mesto.

EKO – podnik VPS – kapitálové výdavky sú rozpočtované pre rok 2014 vo výške 293 000 €.

Stredisko dopravy:		
Ramenný nakladač  4x4       	115 000,00 €	
Skúter 125 cm3                                         	  3 000,00 €	
Zametacia nadstavba                               	95 000,00 €	
Polievacia nadstavba	26 000,00 €	
		
Stredisko údržby zelene:		
Vozidlo 9 miestne so sklápacou korbou	51 000,00 €	
Skúter 125 cm3                              	3 000,00 €	
		
Spolu vrátane DPH 20%:	293 000,00 €